b"\n_START_ARTICLE_\nCambridge Analytica\n_START_SECTION_\nHistorie\n_START_PARAGRAPH_\nSelskapet ble startet i 2013 av det britiske selskapet Strategic Communications Laboratories (SCL) Group. Tidligere har blant andre hedgefond-million\xc3\xa6ren Robert Mercer v\xc3\xa6rt en av investorene, likesom Donald Trumps medarbeider Steve Bannon tidligere har v\xc3\xa6rt dets vise administrerende direkt\xc3\xb8r. _NEWLINE_Cambridge Analytica har v\xc3\xa6rt involvert i flere politiske valg, blant annet Ted Cruz' presidentvalgkamp og 44 andre valg i USA bare i 2014.\n_START_SECTION_\nUSAs presidentvalg 2016\n_START_PARAGRAPH_\nI 2014 skapte den britiske forskeren Aleksandr Kogan ved selskapet Global Science Research en personlighetstest ved navn \xc2\xabthis is your digital life\xc2\xbb p\xc3\xa5 Facebook for \xc3\xa5 f\xc3\xa5 tilgang til dr\xc3\xb8yt 50 millioner brukeres data. Selv om kun ca 270.000 personer aktiverte Kogans Facebookapplikasjon og med dette godtok at applikasjonen innh\xc3\xb8stet dere persondata, samlet appen ogs\xc3\xa5 inn informasjon om brukernes kontakter p\xc3\xa5 Facebook. Kogan viderebefordet deretter dataene til Cambridge Analytica, noe som br\xc3\xb8t mot Facebooks regler om nedlastede data, dels ved at det ogs\xc3\xa5 omfattet brukernes venners data, dels ved at opplysningene bare skulle benyttet i akademisk \xc3\xb8yemed. _NEWLINE_Cambridge Analytica ble deretter benyttet av presidentkandidaten Donald Trumps kampanje f\xc3\xb8r valget i 2016, for \xc3\xa5 gi r\xc3\xa5d til kampanjen om hvordan \xc3\xa5 p\xc3\xa5virke velgerne basert p\xc3\xa5 de data selskapet satt inne med. Om dette ble det skrevet i media f\xc3\xb8r og straks etter valget. Flere analyser har imidlertid vist at Cambridge Analyticas metode ikke hadde f\xc3\xa5tt den effekt som selskapet hevdet. Derimot har selskapet blitt kritisert for at med team som bare bestod av ikke-amerikanske borgere fors\xc3\xb8kte \xc3\xa5 involvere seg i ett amerikansk valg, noe som er forbudt etter amerikanske valglover. _NEWLINE_Situasjonen med data som ble spredt til Cambridge Analytica ble kjent for Facebook o 2015, og Facebook tok da bort appen og krevde at Cambridge Analytica skulle \xc3\xb8delegge alle disse data. Facebook gikk imidlertid ikke ut med informasjonen til allmennheten. _NEWLINE_I mars 2018 gikk den tidligere Cambridge Analytica-ansatte Christopher Wylie ut i mediene med informasjon om hvordan selskapet hadde handlet mot sine advokaters r\xc3\xa5d for \xc3\xa5 p\xc3\xa5virke valget. Facebooks grunnlegger Mark Zuckerberg annonserte deretter at Cambridge Analytica var blitt blokkert fra Facebook, og at Facebook hadde endret sine rutiner for \xc3\xa5 beskytte sine brukeres data. De har deretter krevd at Cambridge Analytica skulle tillate IT-forensikerselskapet Stroz Friedberg \xc3\xa5 foreta en komplett gjennomgang av Cambridge Analyticas data for \xc3\xa5 forsikre seg om at dataene virkelig var \xc3\xb8delagt. Cambridge Analytica har g\xc3\xa5tt med p\xc3\xa5 det, men mener at dataene ble \xc3\xb8delagt innen presidentvalget.\n_START_SECTION_\nAndre lands valg\n_START_PARAGRAPH_\nI 2018 viste TV-kanalen Channel 4 en film der administrerende direkt\xc3\xb8r Alexander Nix forteller foran skjult kamera om hvordan de hadde v\xc3\xa6rt engasjert ved valg i omkring 200 land, og hvordan de hadde lagt feller for politikere ved \xc3\xa5 lokke dem inn i kompromitterende situasjoner. Varsleren Wylie bekreftet at Cambridge Analytica hadde v\xc3\xa6rt innblandet i valgprosessene i blant annet Mexico, Malaysia, Brasil, Kenya og India. _NEWLINE_I mars 2018 utredet Storbritannias datatilsyn ICO hvorvidt nei-siden (leave) f\xc3\xb8r folkeavstemningen om Storbritannias medlemskap i EU hadde benyttet Cambridge Analytica. Situasjonen med skjult-kamera-filmen f\xc3\xb8rte til at selskapet gav Nix avskjed. I slutten av mars gav Storbritannias H\xc3\xb8yesterett tillatelse til husransakelse for \xc3\xa5 unders\xc3\xb8ke Cambridge Analyticas servere."